En lo eneolitico-calcolitico a zona estió habitata y aproveitoron las espelungas pa apedecar muertos, por eixemplo. Una mandibula trobata en la famosa espelunga ye uno de los restos humans más antigos d'Aragón. Como lo suelo de la cueva son materials d'edat Wrumiense, se creyeba que l'hombre de Molins yera d'esta epoca en que viviba l'hombre de Cromanyón. L'analis biometrico feito por la universidat de Zaragoza ha amostrato que ye como atros hombres peninsulars de la epoca entre lo neolitico y la Edat de Bronze, igual que atros materials trobatos en chacimientos chicotz de la espelunga que se tresbatioron quan s'acotrazió lo puesto pa lo torismo.